
84 DR 30.11.2009 

 
Sebelum lebih banyak lagi kemalangan berlaku diharap kementerian akan dapat 

mengambil perhatian dan tindakan segera untuk mengadakan jejantas pejalan kaki bagi 
kemudahan penunggang basikal dan motosikal juga di situ. 

Keduanya, permohonan lampu jalan di kawasan timbang JPJ, Batu 22 Jalan 
Kepong-Kuala Selangor. Terdapat kawasan perkampungan di sebelah kiri dan kanan jalan, 
banyak kemalangan maut telah berlaku terutamanya di sebelah malam. Puncanya mudah 
Tuan Pengerusi disebabkan kawasan ini gelap. JKR Kuala Selangor telah membuat kajian 
dan telah juga mengutarakan cadangan kepada Pusat untuk memohon peruntukan, tetapi 
sehingga kini masih belum ada responsnya. Saya mengharapkan perkara ini akan dapat 
diberi perhatian oleh kementerian dengan segera. 

Ketiganya, keperluan lampu isyarat di persimpangan masuk ke Puncak Alam. 
Ketiadaan lampu isyarat di persimpangan ini mengakibatkan kerap berlakunya kemalangan 
jalan raya. Masalah ini telah diajukan kepada pihak JKR Kuala Selangor tetapi tindakan 
sehingga kini masih belum ada lagi. 

Akhir sekali Tuan Pengerusi, Jambatan Rantau Panjang di Bestari Jaya, pihak JKR 
Kuala Selangor telah melaporkan bahawa jambatan ini tidak lagi stabil dan hanya sesuai 
digunakan oleh kenderaan-kenderaan ringan sahaja. Konflik telah timbul apabila pihak JKR 
mengambil tindakan memasang penghalang bagi mengehadkan penggunaan jambatan 
tersebut kepada kenderaan ringan. Laluan ini merupakan jalan utama yang digunakan oleh 
pengusaha-pengusaha bas untuk membawa para pelajar Sekolah Kebangsaan Rantau 
Panjang dan Sekolah Menengah Rantau Panjang dari kawasan Kampung Berjuntai Bestari, 
Ladang Sungai Tinggi, Ladang Minyak, Ladang Mary dan juga Ladang Bukit Pagar. JKR 
Kuala Selangor telah mengesyorkan pembinaan jambatan baru tetapi masih tidak ada lagi 
tindakan. Saya mengharapkan semua perkara ini Tuan Pengerusi diambil perhatian oleh 
kementerian. Terima kasih.  

Tuan Pengerusi: Sila Yang Berhormat Maran. 

6.46 ptg. 

Dato’ Haji Ismail bin Haji Abd. Muttalib [Maran]: Terima kasih Tuan Pengerusi 
memberi peluang untuk saya membahaskan bekalan Jabatan Kerja Raya, Kementerian 
Kerja Raya. 

Bagi yang pertama ialah Butiran 31000 - Pembinaan Jalan dan Jambatan (Projek 
Baru). Saya hendak menambah sedikit apa yang disebutkan oleh Yang Berhormat Kuala 
Krau bahawa keadaan Lebuh Raya Pantai Timur ini cukup teruk sekarang ini. Saya boleh 
dikatakan setiap minggu melalui jalan ini. Kalau Yang Berhormat Kuala Krau dia sampai ke 
Temerloh sahaja, tetapi saya terus ke Maran dan Kuantan. Perkara ini telah beberapa kali 
saya timbulkan sejak Menteri yang dahulu lagi tetapi nampaknya keadaan masih belum 
pulih dan keadaan bergelombang ini cukup hebat, cukup teruk sekarang. Seperti yang 
disebutkan oleh sahabat-sahabat saya tadi banyak kemalangan berlaku dan saya kira kita 
sebagai rakyat, saya sendiri sebagai Ahli Parlimen bahkan pengguna regular kawasan ini 
memang rasa kecewa dengan keadaan yang berlaku.  

Saya minta kerajaan dan kementerian ini mengambil tindakan cukup serius bagi 
menentukan jalan ini atau lebuh raya ini dapat dibaiki. Kita terpaksa membayar tol yang 
tinggi, yang tidak ada penurunan dari segi tol tetapi jalan yang kita gunakan cukup tidak 
berkualiti. Jadi saya ingin bertanya dengan kementerian ini, berapakah setakat ini jumlah 
yang telah dikeluarkan oleh kerajaan sejak lebuh raya ini dibina? Sehingga sekarang ini 
pembaikan terus dibuat dan sudah tentulah perbelanjaan menyelenggarakan jalan ini atau 
membaiki lebuh raya ini lebih tinggi daripada pembinaan yang sebenar.  

Saya hendak tahu supaya jangan kita menggunakan kontraktor-kontraktor yang 
tidak bertanggungjawab ini diberikan kerja seperti yang disebutkan oleh beberapa rakan 
kita melaksanakan kerja-kerja yang sebenarnya bukan memberikan pemulihan, tetapi 
mungkin menimbulkan kerosakan yang lebih teruk kepada lebuh raya ini. Saya mohon 
supaya kerajaan dan kementerian mengambil perhatian dan dapat menyelesaikan masalah 
lebuh raya ini dan ia dapat digunakan dengan selamat oleh pengguna dari Pantai Timur 
sehinggalah ke Kuala Lumpur. 



Sebelum lebih banyak lagi kemalangan berlaku diharap kementerian akan dapat. mengambil perhatian dan tindakan segera untuk mengadakan jejantas pejalan kaki bagi kemudahan penunggang basikal dan motosikal juga di situ. Keduanya, permohonan lampu jalan di kawasan timbang JPJ, Batu 22 Jalan Kepong-Kuala Selangor. Terdapat kawasan perkampungan di sebelah kiri dan kanan jalan, banyak kemalangan maut telah berlaku terutamanya di sebelah malam. Puncanya mudah Tuan Pengerusi disebabkan kawasan ini gelap. JKR Kuala Selangor telah membuat kajian dan telah juga mengutarakan cadangan kepada Pusat untuk memohon peruntukan, tetapi sehingga kini masih belum ada responsnya. Saya mengharapkan perkara ini akan dapat diberi perhatian oleh kementerian dengan segera. Ketiganya, keperluan lampu isyarat di persimpangan masuk ke Puncak Alam. Ketiadaan lampu isyarat di persimpangan ini mengakibatkan kerap berlakunya kemalangan jalan raya. Masalah ini telah diajukan kepada pihak JKR Kuala Selangor tetapi tindakan sehingga kini masih belum ada lagi. Akhir sekali Tuan Pengerusi, Jambatan Rantau Panjang di Bestari Jaya, pihak JKR Kuala Selangor telah melaporkan bahawa jambatan ini tidak lagi stabil dan hanya sesuai digunakan oleh kenderaan-kenderaan ringan sahaja. Konflik telah timbul apabila pihak JKR mengambil tindakan memasang penghalang bagi mengehadkan penggunaan jambatan tersebut kepada kenderaan ringan. Laluan ini merupakan jalan utama yang digunakan oleh pengusaha-pengusaha bas untuk membawa para pelajar Sekolah Kebangsaan Rantau Panjang dan Sekolah Menengah Rantau Panjang dari kawasan Kampung Berjuntai Bestari, Ladang Sungai Tinggi, Ladang Minyak, Ladang Mary dan juga Ladang Bukit Pagar. JKR Kuala Selangor telah mengesyorkan pembinaan jambatan baru tetapi masih tidak ada lagi tindakan. Saya mengharapkan semua perkara ini Tuan Pengerusi diambil perhatian oleh kementerian. Terima kasih. Tuan Pengerusi: Sila Yang Berhormat Maran. 6.46 ptg. Dato' Haji Ismail bin Haji Abd. Muttalib [Maran]: Terima kasih Tuan Pengerusi memberi peluang untuk saya membahaskan bekalan Jabatan Kerja Raya, Kementerian Kerja Raya. Bagi yang pertama ialah Butiran 31000- Pembinaan Jalan dan Jambatan (Projek Baru). Saya hendak menambah sedikit apa yang disebutkan oleh Yang Berhormat Kuala Krau bahawa keadaan Lebuh Raya Pantai Timur ini cukup teruk sekarang ini. Saya boleh dikatakan setiap minggu melalui jalan ini. Kalau Yang Berhormat Kuala Krau dia sampai ke Temerloh sahaja, tetapi saya terus ke Maran dan Kuantan. Perkara ini telah beberapa kali saya timbulkan sejak Menteri yang dahulu lagi tetapi nampaknya keadaan masih belum pulih dan keadaan bergelombang ini cukup hebat, cukup teruk sekarang. Seperti yang disebutkan oleh sahabat-sahabat saya tadi banyak kemalangan berlaku dan saya kira kita sebagai rakyat, saya sendiri sebagai Ahli Parlimen bahkan pengguna regular kawasan ini memang rasa kecewa dengan keadaan yang berlaku. Saya minta kerajaan dan kementerian ini mengambil tindakan cukup serius bagi menentukan jalan ini atau lebuh raya ini dapat dibaiki. Kita terpaksa membayar tol yang tinggi, yang tidak ada penurunan dari segi tol tetapi jalan yang kita gunakan cukup tidak berkualiti. Jadi saya ingin bertanya dengan kementerian ini, berapakah setakat ini jumlah yang telah dikeluarkan oleh kerajaan sejak lebuh raya ini dibina? Sehingga sekarang ini pembaikan terus dibuat dan sudah tentulah perbelanjaan menyelenggarakan jalan ini atau membaiki lebuh raya ini lebih tinggi daripada pembinaan yang sebenar. Saya hendak tahu supaya jangan kita menggunakan kontraktor-kontraktor yang tidak bertanggungjawab ini diberikan kerja seperti yang disebutkan oleh beberapa rakan kita melaksanakan kerja-kerja yang sebenarnya bukan memberikan pemulihan, tetapi mungkin menimbulkan kerosakan yang lebih teruk kepada lebuh raya ini. Saya mohon supaya kerajaan dan kementerian mengambil perhatian dan dapat menyelesaikan masalah lebuh raya ini dan ia dapat digunakan dengan selamat oleh pengguna dari Pantai Timur sehinggalah ke Kuala Lumpur.